Juan Bernat

Juan Bernat Velasco (lahir 1 Mac 1993) merupakan pemain bola sepak Sepanyol yang kini bermain untuk kelab Benfica secara pinjaman dari Paris Saint-Germain. Beliau selalunya bermain di posisi bek kiri tetapi beliau juga diletakkan di posisi sayap.

Kerjaya kelab

Valencia
Beliau membuat penampilan sulung untuk pasukan belia Valencia pada usia 17 tahun ketika beraksi di Tercera División dan membantu pasukannya untuk kembali ke Segunda División B. Beliau kemudian dibawa ke skuad senior pada pramusim 2011 dan beliau menjaringkan gol ketika menentang Sporting Clube de Portugal, Valencia menang 3-0 lalu beliau menandatangani kontrak profesional sehingga tahun 2015.

Bernat membuat debut untuk skuad senior di La Liga ketika menang 4-3 ke atas Racing de Santander pada 27 Ogos 2011. Bernat menjaringkan gol pertamanya untuk Valencia pada 28 November 2012 ketika menjaringkan gol terakhir untuk pasukannya menang 3-1 ke atas UE Llagostera pada perlawanan Piala Raja Sepanyol (Valencia menang 5-1 secara agregat). Beliau menjaringkan gol pertamanya di liga ketika bertemu Elche CF namun pasukannya tewas 1-2.

Dari tahun 2013, Bernat mula bermain di posisi pertahanan.

Bayern Munich
Pada 7 Julai 2014, Bernat menandatangani kontrak lima tahun bersama FC Bayern Munich. Beliau membuat debut liga pada 22 Ogos ketika menang 2-1 ke atas VfL Wolfsburg. Beliau menjaringkan gol pertamanya untuk Bayern ketika tewas 1-4 kepada Wolfsurg pada 30 Januari 2015.

Kerjaya antarabangsa
Pada 3 Oktober 2014, Bernat dipanggil oleh pengurus Vicente del Bosque untuk senarai 23 pemain ke kelayakan Euro menentang Slovakia dan Luxembourg. Beliau membuat debut pada 12 Oktober menentang Luxembourg dengan menggantikan Andrés Iniesta pada 20 minit terakhir dan menjaringkan gol terakhir Sepanyol, 4-0.

Statistik

Gol antarabangsa

Penghargaan

Kelab
Bayern Munich
 Bundesliga: 2014–15

Antarabangsa
Spain B-19
Kejohanan Bola Sepak Eropah bawah-19 UEFA: 2012

Pautan luar
Valencia official profile 
BDFutbol profile
CiberChe stats and bio 

Kelahiran 1993
Orang hidup
Pemain bola sepak Sepanyol
Pemain Valencia CF
Pemain FC Bayern Munich
Pemain Paris Saint-Germain F.C.
Pemain SL Benfica